**การประท้วงในประเทศเอสวาตินี**ที่ดำเนินอยู่มีเป้าหมายเพื่อต่อต้านสถาบันกษัตริย์และเรียกร้องการปฏิรูปการปกครองของประเทศสู่ระบอบประชาธิปไตย ดำเนินมาตั้งแต่ปลายเดือนมิถุนายน 2021 โดยเริ่มต้นเป็นการประท้วงโดยสันติก่อนจะทวีขึ้นเป็นความรุนแรงในวันที่ 25 มิถุนายน การประท้วงพุ่งเป้าไปที่สถาบันกษัตริย์เอสวาตินี และนายกรัฐมนตรีที่มาจากการแต่งตั้งโดยกษัตริย์ ผู้ประท้วงเรียกร้องนายกรัฐมนตรีที่มาจากการเลือกตั้งในระบอบประชาธิปไตยแทนที่การปกครองแบบสมบูรณาญาสิทธิราชย์ที่เป็นอยู่

การประท้วงสงบเริ่มกลายเป็นความรุนแรง ตำรวจและกองทัพตอบโต้โดยใช้การโจมตีที่ส่งผลให้ผู้ประท้วงเสียชีวิตบางส่วนและได้รับบาดเจ็บมากกว่า 250 คน รวมถึงมีการตัดขาดอินเทอร์เน็ตในประเทศ

ปูมหลัง
-------

ประเทศเอสวาตินี เป็นประเทศเดียวในแอฟริกาที่ปกครองด้วยระบอบสมบูรณาญาสิทธิราชย์ โดยมีกษัตริย์อึมสวาตีที่ 3 เป็นกษัตริย์แห่งราชอาณาจักรเอสวาตินีตั้งแต่ปี 1986 พรรคการเมืองในประเทศถูกห้ามให้มีอยู่นับตั้งแต่ปี 1973 เป็นต้นมา ภายใต้การปกครองของกษัตริย์องค์ก่อนหน้า Sobhuza II และ "สภาวะฉุกเฉิน" ที่ประกาศใช้มาจนถึงปัจจุบัน รวมถึงกฎหมาย "ต่อต้านก่อการร้าย" ที่ใช้มาจนถึงปัจจุบัน นายกรัญมนตรีเอสวาตินีเป็นตำแหน่งที่แต่งตั้งโดยกษัตริย์ ถึงแม้ว่าการประท้วงในประเทศเอสวาตินีจะพบได้ยากมาก แต่ก็เคยมีการประท้วงในปี 2018 และ 2019 เพื่อแสดงความไม่พอใจต่อการใช้ชีวิตของอึมสวาตีที่ 3 ที่หรูหรา และการนำงบประมาณสาธารณะไปใช้ในทางที่ผิดของพระองค์ การพูดคุยหลายครั้งที่จัดขึ้นโดยสหประชาชาติในปี 2020 แสดงให้เห็นถึงความต้องการของประชาชนที่จะได้รัฐที่เป็นลักษณะเป็นประชาธิปไตยและกษัตริย์ภายใต้รัฐธรรมนูญ

ต้นเหตุแรกเริ่มของการประท้วงเริ่มจากสมาชิกรัฐสภาของฝ่ายค้านจำนวนสามคนที่สนับสนุนประชาธิปไตยเสนอระบอบที่มีความเป็นประชาธิปไตยมากขึ้นสู่สภา นอกจากนี้ยังมีกรณีการเสียชีวิตอย่างปริศนาของนักศึกษาที่เคยประท้วงเรียกร้องประชาธิปไตยในเดือนพฤษภาคมที่เชื่อว่าเกิดจากฝีมือของตำรวจ ยังก่อให้เกิดความตึวเครียดอยู่ก่อนหน้าแล้ว

ผลตอบรับ
--------

พรรคการเมืองผู้นำของประเทศแอฟริกาใต้ในปัจจุบัน พรรคคองเกรสแห่งชาติแอฟริกัน ประกาศสนับสนุนการปฏิรูปสู่ประชาธิปไตย ในวันที่ 3 กรกฎาคม ประชาคมเพื่อการพัฒนาแอฟริกาใต้ประกาศว่าจะส่งกลุ่มรัฐมนตรีเข้าไปคลี่คลายเหตุการณ์

อ้างอิง
-------

1. 1 2  Manzini, Staff and agencies in (29 June 2021). "Armed forces open fire in crackdown on anti-monarchy protests in Eswatini". *the Guardian*. สืบค้นเมื่อ 2021-06-29.
2. ↑
3. 1 2
4. 1 2  "Southern Africa Bloc to Send Team to Eswatini to Discuss Unrest". *www.bloomberg.com*. สืบค้นเมื่อ 2021-07-03.
5. ↑  "S.Africa, UK urge restraint after deadly unrest in Eswatini". *news.yahoo.com*. สืบค้นเมื่อ 2021-07-01.
6. 1 2  "Tensions run high in Eswatini as pro-democracy protests continue". *www.aljazeera.com*. สืบค้นเมื่อ 2021-06-30.
7. 1 2  "Eswatini: Anti-monarchy protests rock African kingdom". *DW.COM*. สืบค้นเมื่อ 2021-06-29.
8. ↑  "Swaziland: Africa′s last absolute monarchy". *Deutsche Welle*. 14 July 2014. สืบค้นเมื่อ 19 October 2014.
9. ↑  "Clashes at Eswatini anti-monarchy protests". *Daily Times Pakistan*. AFP. 26 June 2021. สืบค้นเมื่อ 2021-06-29.
10. ↑  "Eswatini: Anti-government protest June 29". *GardaWorld*. สืบค้นเมื่อ 2021-06-29.
11. ↑  Welle (www.dw.com), Deutsche, *South Africa: Protests in the Kingdom of eSwatini* – โดยทาง www.dw.com
12. 1 2 3 4  Eligon, John (2 July 2021). "Africa's Last Absolute Monarchy Convulsed by Mass Protests". *The New York Times*. ISSN 0362-4331. สืบค้นเมื่อ 2021-07-03 – โดยทาง NYTimes.com.
13. ↑  "Q&A: What's driving the protests in Eswatini?". 1 July 2021. สืบค้นเมื่อ 2021-07-01.